**BERG**ssange spænder fra det subtile og følsomme til det kraftfulde og pulserende.
 **EMI WIDE** laver catchy elektropop med inspiration fra kvindelige artister om Upsahl og Tove Lo.  **Emilie Sofie** luller dig ind i sit ærlige, amerikansk inspirerede popunivers.  **Ida Lilja** er overbevisende, fuld af attitude og samtidig gennemvædet af sårbarhed. De elektroniske pop-produktioner fusionerer det punkede med det storladne og personlige. **JOHANNA** gør de mest ømme følelser relaterbare gennem fortællende lyrik og bløde, R&B-inspirerede poptoner.  **Kejser** dyrker det glamourøse og virkelig grimme i et skævt og sanseligt popunivers.  **Miller** er klar til at ændre Danmark med deres unikke fusion af dansksproget pop/punk og alternativ rock.  **Mirby** laver genrebrydende, farverig pop med hudløst ærlige tekster.  **MÖSS** lader sig inspirere af navne som Beach House, Andy Shauf og Phoebe Bridgers i deres fængslende indierockunivers.  **Rin** er hele Danmarks provins-queer. Det er relaterbare tekster, der efterlader aftryk og er inkluderende mere end provokerende.  **shiver less** er en odenseansk kvartet, som bringer mørk rendestens rock og post/punk til bordet. **STÜGG** gør sig i riffing som midt 80’ernes thrashkæmper, med et moderne groove og inspiration fra core-genrerne. **Tarick** kombinerer dansabel afropop med eftertænksomme tekster om livets dualitet som dansk-tanzanisk mand i København. **Trine Lyngvig**s varme og mørke vokal indhylles i et organisk og melankolsk lydbillede med tråde til Lana Del Rey.